รัฐบาลไทย-ข่าวทำเนียบรัฐบาล-รมว.พม. เป็นประธานในพิธี “มอบบ้านเอื้ออาทร บ้านมั่นคง สร้างสุขอย่างยั่งยืน” ที่โครงการบ้านเอื้ออาทรนครชัยศรี (ท่าตำหนัก) จ.นครปฐม
วันจันทร์ที่ 9 ตุลาคม 2560
รมว.พม. เป็นประธานในพิธี “มอบบ้านเอื้ออาทร บ้านมั่นคง สร้างสุขอย่างยั่งยืน” ที่โครงการบ้านเอื้ออาทรนครชัยศรี (ท่าตําหนัก) จ.นครปฐม
รมว.พม. เป็นประธานในพิธี “มอบบ้านเอื้ออาทร บ้านมั่นคง สร้างสุขอย่างยั่งยืน” ที่โครงการบ้านเอื้ออาทรนครชัยศรี (ท่าตําหนัก) จ.นครปฐม
วันนี้ (9 ต.ค. 60) เวลา 11.00 น. นายณรงค์ คงคํา โฆษกกระทรวงการพัฒนาสังคมและความมั่นคงของมนุษย์ เปิดเผยว่าพลตํารวจเอก อดุลย์ แสงสิงแก้ว รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.)เป็นประธานในพิธี "มอบบ้านเอื้ออาทร บ้านมั่นคง สร้างสุขอย่างยั่งยืน” ให้แก่ประชาชนที่ได้รับผลกระทบจากโครงการพัฒนาริมฝั่งเจ้าพระยา เฟสแรก จํานวน 17 ครัวเรือน โดยมีนายสมชาติ ภาระสุวรรณ ผู้อํานวยการสถาบันพัฒนาองค์กรชุมชน (องค์การมหาชน) ดร.ธัชพล กาญจนกูล ผู้ว่าการการเคหะแห่งชาติ ผู้ว่าการการเคหะแห่งชาติ ให้การต้อนรับ พร้อมด้วยประชาชนจากเครือข่ายพัฒนาที่อยู่อาศัยในกรุงเทพฯ จํานวนประมาณ 100 คน เข้าร่วมงาน ณ โครงการบ้านเอื้ออาทรนครชัยศรี (ท่าตําหนัก) อําเภอนครชัยศรี จังหวัดนครปฐม
พลตํารวจเอก อดุลย์กล่าวว่า รัฐบาลได้ตระหนักถึงปัญหาความต้องการที่อยู่อาศัยของประชาชนผู้มี รายได้น้อย จึงมอบหมายให้กระทรวงการพัฒนาสังคมและความมั่นคงของมนุษย์ (พม.) จัดทําแผนยุทธศาสตร์ที่อยู่อาศัย ระยะ 20 ปี ซึ่งจากการสํารวจข้อมูลพบว่า ประเทศไทยมีจํานวนครัวเรือนทั่วประเทศประมาณ 25 ล้านครัวเรือน และยังขาดแคลนที่อยู่อาศัยอีกประมาณ 5 ล้านครัวเรือน ทั้งนี้ กระทรวง พม. ได้จัดทําแผนยุทธศาสตร์ที่อยู่อาศัย 20 ปี คือตั้งแต่ปี 2560-2579 โดยตั้งเป้าหมายว่า ภายในปี 2579 ประชาชนทุกคนต้องมีที่อยู่อาศัยที่มั่นคง และมีคุณภาพชีวิตที่ดี อีกทั้งรัฐบาลมีนโยบายดําเนินโครงการพัฒนาริมฝั่งแม่น้ําเจ้าพระยา เพื่อให้เป็นพื้นที่สันทนาการเป็นเส้นทางจักรยาน สถานที่ท่องเที่ยวพักผ่อนหย่อนใจ และออกกําลังกายจัดกิจกรรมเพื่อสุขภาพและนันทนาการ รวมทั้งเป็นพื้นที่ชมทัศนียภาพริมแม่น้ําเจ้าพระยา โดยมอบหมายให้กรุงเทพมหานครรับผิดชอบดําเนินโครงการดังกล่าว และมอบหมายให้กระทรวง พม. โดยสถาบันพัฒนาองค์กรชุมชน (องค์การมหาชน) (พอช.) จัดทําโครงการรองรับที่อยู่อาศัยให้ผู้ได้รับผลกระทบจากโครงการดังกล่าวร่วมกับชุมชน ซึ่งโครงการนี้ นับเป็นส่วนหนึ่งของยุทธศาสตร์ดังกล่าวด้วย ทําให้ประชาชนมีที่อยู่อาศัยที่มั่นคง มีสภาพแวดล้อมที่น่าอยู่ และมีคุณภาพชีวิตที่ดีขึ้นอย่างยั่งยืน ขณะเดียวกันรัฐบาลสามารถพัฒนาพื้นที่ริมฝั่งเจ้าพระยาให้เกิดประโยชน์ต่อสังคมส่วนรวมได้
พลตํารวจเอก อดุลย์กล่าวต่อไปว่า พอช. ได้จัดทําแผนงานรองรับประชาชนที่อยู่ริมฝั่งแม่น้ําเจ้าพระยา ในพื้นที่ 3 เขต คือ เขตดุสิต บางซื่อ และบางพลัด รวมจํานวน 12 ชุมชน คิดเป็น 309 ครัวเรือน ซึ่งที่ผ่านมา มีชาวบ้านจํานวน 5 ชุมชน ที่ได้รับผลกระทบ เข้าอยู่อาศัยในแฟลต ขส.ทบ. ย่านเกียกกาย เขตดุสิต กรุงเทพฯ ตั้งแต่ปลายปี 2559 ที่ผ่านมา จํานวน 64 ครัวเรือน (รวมผู้ได้รับผลกระทบจากโครงการก่อสร้างรัฐสภาแห่งใหม่) ส่วนโครงการบ้าน เอื้ออาทรนครชัยศรี จังหวัดนครปฐม มีชาวบ้านเข้าร่วมโครงการในเฟสแรกจํานวน 17 ครัวเรือน โดยมีพิธีมอบบ้าน ในวันนี้ ทั้งนี้ ชาวชุมชนริมฝั่งเจ้าพระยาที่ย้ายเข้าอยู่อาศัยในโครงการบ้านเอื้ออาทร คือ ชุมชนราชผาร่วมใจ และชุมชนศาลเจ้าแม่ทับทิม เขตดุสิต กรุงเทพฯ ซึ่งก่อนหน้านี้ชาวบ้านได้ร่วมกันจัดตั้งกลุ่มออมทรัพย์เพื่อเป็นทุนในการซื้อที่อยู่อาศัยใหม่ โดยมีราคาขายห้องละ 400,000 บาท สมาชิกออมสมทบ 40,000 บาท (จากเงินออมทรัพย์และเงินที่มาจากการช่วยเหลือของ กทม.) โดย พอช. ได้สนับสนุนสินเชื่อครัวเรือนละ 360,000 บาท ผ่อนชําระคืนระยะเวลา 20 ปี (240 งวดๆละ 2,376 บาท ตลอดสัญญา ) สําหรับโครงการเอื้ออาทรที่ท่าตําหนัก ตั้งอยู่ติดกับถนนใหญ่และอยู่ไม่ไกลจากกรุงเทพฯ เป็นอาคารชุด 5 ชั้น ขนาดห้อง 31 ตารางเมตร จํานวน 11 อาคาร รวม 495 ห้องๆ ละ 400,000 บาท ซึ่งขณะนี้ ยังมีห้องพักที่ว่างสามารถรองรับประชาชนที่สนใจได้อีกเป็นจํานวนมาก
พลตํารวจเอก อดุลย์กล่าวต่ออีกว่า นอกจากนี้ยังมีโครงการสร้างที่อยู่อาศัยใหม่ที่ตําบลบางใหญ่ อําเภอ บางใหญ่ จังหวัดนนทบุรี ซึ่งเป็นที่ดินของบริษัทบริหารสินทรัพย์กรุงเทพฯ หรือ BAM เนื้อที่ 2 ไร่เศษ ที่ชาวบ้านได้ทําสัญญาซื้อขายเรียบร้อยแล้ว ขณะนี้ กําลังเตรียมการก่อสร้างตามแผนงานการก่อสร้าง ซึ่งจะแล้วเสร็จภายในต้นปีหน้า โครงการดังกล่าวมีเนื้อที่ทั้งหมด 2 ไร่ 2 งาน 56 ตารางวา ราคาที่ดิน 10 ล้านบาทเศษ โดยจะก่อสร้างเป็นบ้านแถว 2 ชั้น ขนาด 4 X 8 ตารางวา รวมจํานวนทั้งสิ้น 63 ครัวเรือน โดย พอช. สนับสนุนงบช่วยเหลือและงบสร้างสาธารณูปโภคหลังละ 75,000 บาท และสินเชื่อซื้อที่ดินและสร้างบ้านไม่เกิน 360,000 บาท ระยะเวลาก่อสร้างประมาณ 6 เดือน หรือจะแล้วเสร็จประมาณต้นปี 2561 สามารถรองรับชาวบ้าน 4 ชุมชน คือ ชุมชนมิตรคาม 1 มิตรคาม 2 ศาลเจ้าแม่ทับทิม และราชผาทับทิม
"อย่างไรก็ตาม ขณะนี้มีชาวชุมชนที่เข้าร่วมโครงการแล้วจํานวนทั้งสิ้น 150 ครัวเรือน แต่ยังมีบางชุมชนที่ขออยู่อาศัยในชุมชนเดิม ได้แก่ ชุมชนวัดเทวราชกุญชร เขตดุสิต จํานวน 33 ครัวเรือน โดยชาวบ้านยืนยันว่าชุมชน วัดเทวราชกุญชรเป็นชุมชนที่มีสัญญาเช่าที่ดินจากวัดเทวราชกุญชรอย่างถูกต้อง และอยู่อาศัยกันมานานหลายสิบปีแล้ว ซึ่งขณะนี้อยู่ระหว่างการเจรจากับกรุงเทพมหานคร ส่วนอีก 126 ครัวเรือน ไม่เข้าร่วมโครงการฯ โดยจะขอรับเงินชดเชยจากกรุงเทพมหานครและดําเนินการหาที่อยู่อาศัยเอง”พลตํารวจเอก อดุลย์กล่าวในตอนท้าย